पाएं अपने शहर की ताज़ा ख़बरें और फ्री ई-पेपरडाउनलोड करें
हरिजन टोला में बुधवार की शाम प्रेशर गोला बम मुंह में दबाने से एक युवक की मौत हो गई। युवक का सिर पूरी तरह से क्षत-विक्षत हो गया। युवक ससुराल से अपनी पत्नी और बच्चे को लेकर आज ही वापस आया था। जहां युवक का पत्नी के साथ किसी बात पर विवाद हो गया। ससुराल से घर आने के बाद युवक ने सुसाइड कर लिया। घटना की सूचना पर पुलिस माैके पर पहुंची और शव को पोस्टमॉर्टम के लिए भेजवा मामले की जांच में जुट गई है। घर में प्रेशर बम कहां से आया, इसकी भी जांच की जा रही है।
युवक की पहचान सदानंद तुरी के पुत्र विक्की तुरी (22) के रूप में की गई। विक्की बुधवार को पत्नी और बच्चे को लाने के लिए ससुराल बरमसिया गया था। ससुराल पहुंचने के बाद पति-पत्नी में किसी बात को लेकर झगड़ा हो गया। वहां से कुछ देरी के बाद पत्नी के साथ ही बच्चे को लेकर विक्की घर वापस आ गया। मृतक की मां ने बताया कि ससुराल से लौटने के बाद विक्की ने बताया कि आज जो हुआ है, उसे हम किसी से नहीं बोलेंगे। उसे परदे में ही रहने दे रहे हैं। कुछ देर बाद उसका शव घर में पड़ा मिला। घटना के बाद से परिजनों को रो-रोकर बुरा हाल है।
इधर, थाना प्रभारी सूरज कुमार ने कहा कि शव को देखने से साफ प्रतीत हो रहा है कि मुंह में प्रेशर गोला बम दबा लेने से युवक की मौत हुई है क्योंकि युवक का सिर पूरी तरह से क्षत-विक्षत हो गया है। फिलहाल मामले की जांच पड़ताल की जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn